Dodatok č. 1
 k Poriadku odmeňovania zamestnancov Bratislavského samosprávneho kraja, schváleného Uznesením Zastupiteľstva Bratislavského samosprávneho kraja č. 207/2019 zo dňa 13.12.2019

Týmto Dodatkom č. 1  sa mení §9 Poriadku odmeňovania zamestnancov Bratislavského samosprávneho kraja tak, že znie nasledovne: 
§9
1. Mzda zamestnanca sa každoročne  upraví  tak, že  sa zvýši osobný príplatok zamestnanca o sumu zodpovedajúcu percentu valorizácie základnej mzdy zamestnanca dosiahnutej k 31.12.2023.  Percento valorizácie  podľa predchádzajúcej vety sa určí  vo výške dohodnutej v kolektívnej zmluve vyššieho stupňa, podnikovej kolektívnej zmluve, minimálne však vo výške inflácie dosiahnutej v predchádzajúcom roku, zverejnenej Štatistickým úradom SR.
2. V prípade zamestnanca, ktorého pracovný pomer vznikol po 31.12. 2023, sa na účel úpravy mzdy podľa predchádzajúceho bodu  použije základná mzda tohoto zamestnanca, stanovená pri vzniku jeho pracovného pomeru.  
3. Úprava  miezd podľa  bodu 1. tohoto paragrafu z dôvodu inflácie sa vykoná každoročne              k  1. dňu mesiaca nasledujúceho po mesiaci, v ktorom bola zverejnená výška inflácie za predchádzajúci kalendárny rok.
4. Zamestnávateľ najneskôr do 31.12. 2026  prehodnotí obmedzenie valorizácie základnej mzdy dosiahnutej k 31.12.2023 podľa bodu 1. tohoto paragrafu a na základe analýzy ekonomického vývoja reálnych miezd a inflácie predloží Zastupiteľstvu Bratislavského samosprávneho kraja návrh na  jej úpravu.  


Záverečné ustanovenia


1. Ostatné ustanovenia Poriadku odmeňovania zamestnancov BSK, neupravené týmto Dodatkom č. 1,  zostávajú nezmenené. 
2. Tento Dodatok č. 1 k  Poriadku odmeňovania zamestnancov BSK bol schválený Uznesením Zastupiteľstva BSK č. ......./2024 zo dňa 16.02.2024. 
3. Tento Dodatok č. 1 k Poriadku odmeňovania zamestnancov BSK nadobúda účinnosť dňom 16.02.2024. 

V Bratislave dňa .......................

					
							.....................................................
							       Mgr. Juraj Droba, MBA, MA
								         predseda
